Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Menetes racsnik és lánckerekek le- és felszerelése 


Nálam már letűnt korok emléke ez a menetes, több fokozatú racsni. 20 éve volt utoljára ilyenem, de mivel a 
vásárlóink még mindig veszik, ezért bemutatjuk ezt is. A legnagyobb gondja a menetes rendszernek, hogy egy 
kilométer hosszan lóg ki az alátámasztás nélküli agytestből és alatta egy kilométerre kilógó tengely hajladozik, 
mindenféle extra megtámasztás nélkül. Saját magát terheli túl a rendszer, ha valaki jobban odalép. 


Szerencsére nincs nagy szerszámigénye, de a leszerelése nem olyan egyszerű, mint amilyennek elsőre látszik... 
A gond oka, hogy finom menettel tekeredik fel az agyra, így ha sokat volt használva nagy erőkifejtéssel, akkor 
úgy fel tud szorulni, hogy néha csak komoly roncsolás során lehet leműteni... A leszedő szerszáma egy egyszerű 
darab, viszont kell hozzá egy igen méretes erőkar. Vagy a képen látható állítható kulcs, közel 30 centis 
erőkarral. De néha még ez sem elég... 


VA 


Ilyenkor szükség van egy komolyabb satura is, erőkar gyanánt ilyenkor a kerék 70 cm körüli átmérője szolgál... 
Ekkora erőkarok mellett néha bizony megroppan a szerszám a satuban. Mi is törtünk már össze néhányat. És 
bizony arra is fel kell készülni, hogy akár az agyról is leszakadhat a menetes perem. Bizony. Ez egy ilyen szar 
rendszer. De sokan veszik. 


Mit tudsz tenni az ilyen balesetek ellen? A régi kerekednél, ha még rajta van a sor, akkor semmit. Ha sikerült 
leműteni, akkor az új racsni felrakása előtt mindenképpen zsírozd be alaposan az agy menetes részét és akár a 
racsni hasonló felületét is. Így picivel jobban fel tud szorulni, de legalább nem fog összerohadni a kétféle fém, 
így garantáltan le lehet majd később is szedni mindenféle roncsolás nélkül. 


Az egysebességes racsnik fel- és leszerelés tekintetében majdnem megegyeznek a menetes, többsebességes 
racsnikkal, így itt tárgyaljuk őket. 


Ha 1/8 colos, széles lánchoz való racsni van fent a gépeden, akkor az gond. Ezekbe ugyanis nem szoktak a 
gyártók leszedő vájatot rakni. Így totál szétszerelés és csőfogós műtét nélkül sehogy sem lehet leműteni az 
agyról. Ennek oka, hogy a nagy lánckerék-szélesség miatt ezek többnyire vannak olyan tartósak, mint maga az 
agy és a kerék, amire felmennek, így kb. egyszerre használódik el az egész rendszer. A gyártók legalábbis így 
gondolják. Ha a keskenyebb, 3/32-es lánccal kompatibilis a racsnid, akkor abban találsz majd 4 bemarást, 
amibe egy ilyen 4 körmös leszedőt kell belerakni. 


Hogy ez a szerszám ne ugorjon ki belőle a leszedés során, érdemes a tengelycsavarral kicsit megtámogatni. A 
tengelycsavart nem szabad teljesen meghúzni, mert akkor az meggátolja nem csak a leszedő leugrását, hanem a 
racsni leszedését is. Szóval lazán tartsa fent és ne szoruljon rajta. 


Ennek is minimum egy 30 centis állítható kulccsal kell majd nekiesned, lehet hogy a satura is szükség lesz... Az 
új racsni feltekerése előtt mindenképpen zsírozd meg az agy menetes részét és a racsni menete alá is jusson, 
elkerülve a rárohadást. 


Ha flip-flop agyad van, akkor a menetes racsnival szemközti oldalra rakhatsz fix pálya-lánckereket. Ezt az 
oldalt a dupla menetmagasságról lehet megismerni. 


A küllők felőli oldalra megy a lánckerék. Itt viszont játszhatsz azzal, hogy melyik oldalát tekered fel, így közel 
10 mm-el el tudod tolni a láncvonalat, ha valamiért arra szükség van. Fontos tudni, hogy a menetes zárógyűrű 
fordított menetes, így ez garantáltan megakadályozza a fixi lánckerék letekeredését. Mindkettő alá rakj 
kenőanyagot. 


Néha elég egy ilyen kis szerszám is hozzá: 


Ide kattintva tudsz szerszámot beszerezni a racsni szereléséhez! 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 


Körhátszelet! 
Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


